
Készült a bizottság 2023. január 31-én /13,30-13,58 / megtartott üléséről

Az ülés helye: Városháza ülésterme
Jelen vannak:

Kovács Péter képviselő, a bizottság elnöke, Sándor Zsombor képviselő, a bizottság elnökhelyettese, Tóth József képviselő, a bizottság tagja (3 fő)
Tanácskozási joggal jelen vannak:

Vörös Sándor polgármester, Kochné Vadászi Borbála alpolgármester, Molnár Gyula képviselő, Aranyi János Gábor képviselő, Nagy Erzsébet jegyző, dr. Tarnai Kitti hatósági csoportvezető, Erdős Erika mb. óvodavezető (Százszorszép Óvoda), Aranyi Ágota igazgató (Vikár Béla Könyvtár), Horváth-Gallai Eszter igazgató (Vikár Béla Művelődési Ház), dr. Pándi Ottó intézményvezető (Dr. Kolozs Gergely Kistérségi Egészségügyi Centrum, Liptai-Kölesdi Ágnes bölcsődevezető (dr. Kolozs Gergely „Tipegő” Bölcsőde)
Meghívottak:

· Dr. Harmos István háziorvos

· Dr. Bardócz Emma háziorvos

Jegyzőkönyvvezető: Marticsné Molnár Szilvia

Kovács Péter képviselő, a bizottság elnöke
Köszöntöm a megjelenteket, megállapítom, hogy a bizottsági ülés határozatképes. A mai ülés jegyzőkönyvét Sándor Zsombor fogja aláírni. Javasolta, hogy a 2024. január 31-i testületi ülés elé kerülő alábbi napirendi pontokat tárgyalja meg és véleményezze a bizottság.

Elnök úr megkérdezi a bizottság tagjaitól, hogy ki ért egyet a napirendi pontokkal?

A bizottság tagjai 3 igen szavazattal, ellenszavazat nélkül az alábbi határozatot hozták:

1/2024. (I. 31.) E.K.O.SZ. Biz. normatív határozata

Napirend elfogadása

(2024. január 31.)

           I.           3.   Beszámoló az alapellátást biztosító orvosi szolgálatok, valamint a
                              szakrendelő szakmai munkájáról
II.          4.    Beszámoló az otthoni szakápolásról
         III.        5.    A bölcsőde tavaszi és nyári zárva tartásának megtárgyalása

         VI.    7.d.  Egészségügyi Alapellátási körzetekről szóló rendelet módosítása
         VII.   7.h.  Megállapodás Dunaegyháza községgel fogorvosi ellátással kapcsolatban
A napirendi pontok elfogadása után megkezdődött azok egyenkénti tárgyalása.

I. Napirend:
    3.   Beszámoló az alapellátást biztosító orvosi szolgálatok, valamint a
          szakrendelő szakmai munkájáról

          Előterjesztő: Vörös Sándor polgármester

          Előterjesztésért felelős:   dr. Harmos István 
                             dr. Bardócz Emma háziorvosok
                             dr. Balázs Gizella gyermekorvos
                             Zavaczki Renáta RenDoDentál Kft. ügyvezetője
                             dr. Pándi Ottó intézményvezető főorvos
Kovács Péter képviselő, a bizottság elnöke
A beszámolókat mindenki olvashatta. A meghívóban szereplő sorrendben mennénk, először Harmos doktor úr beszámolóját tárgyalnánk meg. A doktor úr beszámolóját alaposnak, jó beszámolónak tartom. Elég kiegyensúlyozott a betegek száma. Ha jól látom Kunszentmiklóson van az ügyeleti központ, ahová be lehet menni. Az orvos nem jön ki a beteghez?
Dr. Harmos István háziorvos

Helyben nincs gépkocsi, illetve sofőr. Kecskemétről kijön egy sofőr mentőautóval, beül az orvos és úgy megy ki beteghez. Sürgősségi ellátásra az OMSZ egységeit küldik. 

Kovács Péter képviselő, a bizottság elnöke
Akkor miért van ügyelet Kunszentmiklóson?

Dr. Harmos István háziorvos

Az ambuláns ellátás miatt. 

Vörös Sándor polgármester úr

Kaptunk olyan híreket, - ami nem hivatalos - hogy az orvos az elkövetkező időben Dunaújvárosból fog kijönni. 

Dr. Harmos István háziorvos

Február 1-jétől indul Fejér megyében az ügyelet. A gyermekorvosunknak kellett Kecskemétre járni ügyelni. Eddig, ha a gyermek megbetegedett el kellett menni vele Kecskemétre, mert ott volt legközelebb gyermekorvosi ügyelet. 
Nagy Erzsébet jegyző

Ha valakit kórházba kell vinni az ügyeletről, akkor a dunavecsei beteget Dunaújvárosba vagy Kecskemétre viszik a kórházba? Elvileg Dunaújvároshoz tartozunk, de a kunszentmiklósi mentő nem visz beteget Dunaújvárosba.

Dr. Harmos István háziorvos

Ez egy jó kérdés. 

Kovács Péter képviselő, a bizottság elnöke
Hát, ha így van, nagyon rossz a helyzet. 
Tóth József képviselő, a bizottság tagja
Ha eddig valakinek orvosra volt szüksége átment a dunaújvárosi SBO-ra, szerintem ez továbbra is így működik.

Dr. Harmos István háziorvos

Onnan nem küldheti el, lehet, hogy várni kell 4-5 órát, de máshol is várni kell. Egyébként a telemedicinás ellátás egyre jobban terjed. A beteg három telefonszámon is elér bennünket, a recept felírásért nem kell bejönnie hozzánk. Így nincs kontakt, nem kapják el egymástól a betegséget. 

Vörös Sándor polgármester

Hallottatok-e a háziorvosi rendszer átszervezésről valamit?
Dr. Harmos István háziorvos

Arról hallottunk, hogy kisebb körzeteket összevonnak. Dunavecsén elég nagy körzetek vannak, ha egyikünk kidől, akkor itt is előfordulhat összevonás. 

Tóth József képviselő, a bizottság tagja
Korábban arról olvastam, hogy ahol nincs meg az 1200 kártyaszám, ott a praxisokat össze fogják rakni. 

Kovács Péter képviselő, a bizottság elnöke
Megkérdezem a bizottság tagjaitól, hogy van-e valakinek kérdése Dr. Harmos István háziorvos beszámolójához?

A bizottság tagjai részéről kérdés nem merült fel.
Kovács Péter képviselő, a bizottság elnöke
Megkérdezem a bizottság tagjaitól, hogy ki ért egyet a Dr. Harmos István háziorvos beszámolójának elfogadásával?

A bizottság tagjai 3 igen szavazattal, ellenszavazat nélkül szavaztak. 

Kovács Péter képviselő, a bizottság elnöke
A következő beszámoló Dr. Bardócz Emma háziorvosé. Megkérdezem, hogy kívánja-e kiegészíteni?
Dr. Bardócz Emma háziorvos

Nem kívánom.

Kovács Péter képviselő, a bizottság elnöke
A beszámoló nagyon alapos, látszik benne, hogy nagyon rutinos. A statisztikát ha nézem, a nemek között, illetve a betegség fajtája között nincsen különbség.  

Vörös Sándor polgármester 

A testületet a korábbi ülések egyikén tájékoztattam a rendelőben lévő mosdó alkalmasságának ellenőrzéséről. Sajnos a viharfelhő nem ült el, ebben az évben megoldást kell találni a rendelő kérdésére. Ebben a dologban a doktornővel közös feladatunk lesz. 
Dr. Bardócz Emma háziorvos

Az ellenőrzés során feltárták, hogy a mozgáskorlátozott mosdó mérete megfelelő, viszont a kézmosó mérte nem. Felmerült, hogy a megfelelő méretű kézmosót kellene áthelyezni a másik falra, illetve a wc-t is át kellene tenni, akkor maradhatna a megszokott helyén a rendelő. 
Tóth József képviselő, a bizottság tagja
Kérdésem, hogy a doktornő jár ügyelni?

Dr. Bardócz Emma háziorvos

Igen, járok. Az elmúlt 12 évben nem kellett ügyelnem, most kötelezővé tették. Az Orvosi Kamarától jött levél, hogy bizonyos esetekben adnak felmentéseket, bízom benne, hogy az életkorom miatt megkapom a felmentést. A gyermekorvosunk is egy hónapban kétszer ügyel Kecskeméten, de üzemanyagtérítést nem kap a bejárásért. 
Megkérdezem a bizottság tagjaitól, hogy van-e valakinek kérdése Dr. Bardócz Emma háziorvos beszámolójához?

A bizottság tagjai részéről kérdés nem merült fel.

Kovács Péter képviselő, a bizottság elnöke
Megkérdezem a bizottság tagjaitól, hogy ki ért egyet a Dr. Bardócz Emma háziorvos beszámolójának elfogadásával?

A bizottság tagjai 3 igen szavazattal, ellenszavazat nélkül szavaztak. 

Kovács Péter képviselő, a bizottság elnöke
A következő a fogorvosi praxis beszámolója. Megkaptuk a beszámolót az új működtetőtől. Gyakorlatilag a probléma nem változott, mindenki fogat húzat. 
Tóth József képviselő, a bizottság tagja

Kérdésem, hogy a TB milyen fogászati ellátást támogat? Azért kérdezem, mert sok fogat húzatnak. 
Darics Boglárka fogászati asszisztens

Gyakorlatilag mindent, kivéve, ha valami pótlásra kerül. A kivehető és fix fogsor fizetős. A fogra két lehetőség van, vagy gyökér kezelni kell a fogat, vagy kihúzni. A gyökérkezelés során többször kell jönni és nem biztos, hogy menthető a fog. A legtöbb esetben úgy lehet csak megmenteni a fogat, ha utána fix korona kerül rá. A gyökérkezelés ingyenes, viszont a korona fizetős. A fogtömés is ingyenes. 

Tóth József képviselő, a bizottság tagja

Lehet, hogy azt gondolják, hogy fizetős a fogtömés, azért húzatnak. 

Darics Boglárka fogászati asszisztens

Három iráni orvos jár, különböző szinten beszélik a magyart. Én már elég jól értem, hogy mit akarnak mondani és próbálom a betegeknek ezt lefordítani. De sajnos ez a tendencia, hogy azt mondják, hogy inkább nem kérik a kezelést, húzzák ki a fájó fogat. 
Tóth József képviselő, a bizottság tagja

Jó anyagokat használnak a töméshez, a piachoz képest hogy áll?

Darics Boglárka fogászati asszisztens

A polimerizációs lámpákkal működő töméseket használjuk. Van egyébként sima kompozit tömés, de az nagyon ritka. 
Vörös Sándor polgármester úr

Kérdésem, hogy látod a betegforgalmat? Hogy ítéled meg, milyen az ellátást? 
Darics Boglárka fogászati asszisztens

Rengeteg beteg van, hihetetlenül sok. Már probléma, hogy zárnák a rendelőt, még mindig ott vagyunk péntekenként, pedig csak a körzetből jövő betegeket látjuk el. Ehhez jön hozzá Dunaegyháza, mert ott nincsenek ellátva a betegek. Mind a három orvos ügyes, fiatalok, lelkesek, szerintem jól dolgoznak. Empatikusak, különböző szinten. 
Tóth József képviselő, a bizottság tagja

Ha sok a beteg, hogyan képzeltétek ellátni a dunaegyházi betegeket?

Darics Boglárka fogászati asszisztens

Jelenleg Apostag, Dunavecse és Dunaegyháza települések betegeit látjuk el. Mindenki más, aki körzeten kívül jön, el van küldve. Ha a megállapodás aláírásra kerül, akkor 6,5 órával nő az óraszám.

Tóth József képviselő, a bizottság tagja

Plusz rendelési nap lesz beiktatva?

Darics Boglárka fogászati asszisztens

Jelenleg heti 30 óra van fixen, négy napot dolgozunk. Ha csatlakozik az ellátáshoz Dunaegyháza és megemelik az óraszámot 6,5 órával, az egy nagy segítség, mert ebben a megemelt óraszámban nemcsak a dunaegyháziak fognak jönni, hanem mindenki más is. Jelenleg a kedd üres járat, akkor nincs orvos. 
Kovács Péter képviselő, a bizottság elnöke
Megkérdezem a bizottság tagjaitól, hogy van-e valakinek kérdése Zavaczki Renáta ügyvezető beszámolójához?

A bizottság tagjai részéről kérdés nem merült fel.

Kovács Péter képviselő, a bizottság elnöke
Megkérdezem a bizottság tagjaitól, hogy ki ért egyet a Zavaczki Renáta ügyvezető beszámolójának elfogadásával?

A bizottság tagjai 3 igen szavazattal, ellenszavazat nélkül szavaztak. 

Kovács Péter képviselő, a bizottság elnöke
Utolsóként kerül megtárgyalásra a szakrendelő beszámolója az EFI-vel és a védőnői beszámolóval együtt. Örömmel láttam, hogy nőt az esetek száma, kivétel a baleseti sebészet. Én a magam részéről a mutatókkal meg vagyok elégedve. 
Dr. Pándi Ottó intézményvezető

Amint írtam is lényegesen kevesebb a negatív visszajelzés. A tüdőgondozóba is jönnek Dunaújvárosból. A háziorvosi rendszerrel kapcsolatban annyit szeretnék mondani, hogy 2020-ban volt egy átvilágítás, aminek az eredménye 10 évre titkosítva van. 
Vörös Sándor polgármester úr

Úgy tudom, hogy kettő szakorvosi rendelés hiányzik a rendelőben: urológia és ortopédiai szakrendelés. Összesen nyolc óra, ez elég kevés számú szakrendelés.

Dr. Pándi Ottó intézményvezető

Az a probléma, hogy Fejér megyében is hiányszakma, illetve Tolna megyében is. A kevés óraszám miatt viszont nem éri meg a hosszú autóút. 

Vörös Sándor polgármester úr

Mindent meg kell tenni azért, hogy a hiányzó szakorvosokat pótoljuk, ha ésszerűen nem lehet, az ötletét nem szabad elvetni, hogy ebből a kettőből csináljunk egyet, vagy 5-5 órás szakrendelést. 
Dr. Pándi Ottó intézményvezető

Lehet, hogy átmenetileg megoldást találunk, kevés olyan szakma van, ahol olyan hosszú várakozási időnk lenne, amiben távlatilag tudna gondolkodni és ezért kellene megtartani a lehetőséget. Folyamatosan monitoringozunk. 

Nagy Erzsébet jegyző
Kérdésem, hogy nem tudnál Te a szakrendelőben szájsebészeti óraszámot szerezni? Aki van a fogászaton szájsebész, akkor ő nem kérhetne pénzt a beavatkozásokra. 

Dr. Pándi Ottó intézményvezető

Meg lehet kérdezni, de a másik két szakmát sem zárnám ki, hogy egyszer lenne urológia és ortopédia. Egyeztetni fogok az ügyvezetővel és azt gondolom, hogy akár 200 óra terhére is bele fog férni. 
Darics Boglárka fogászati asszisztens

Úgy tudom, hogy a magánrendelés folyamatban van, megkérték az engedélyt.

Nagy Erzsébet jegyző

Igen, de a betegeknek ez az ellátás ott fizetős lesz. Viszont, ha az intézményvezető kéri meg, akkor TB finanszírozott lenne. 

Tóth József képviselő, a bizottság tagja

Kérdésem, hogy a Schneider gyárral nem tudnád felvenni a kapcsolatot a munkaügyi szűrésekkel kapcsolatban?

Vörös Sándor polgármester 

A Schneidernek saját orvosi rendelője és saját orvosi stábja lesz az üzemen belül. 

Kovács Péter képviselő, a bizottság elnöke
Az EFI beszámolóját jónak, részletesnek találom. 
Vörös Sándor polgármester 

A személyi állomány átalakul, kettő fő lesz az irodában. Szeretném elmondani, hogy azok az ellátások, amely az önkormányzat általi finanszírozásból voltak: korai fejlesztés, stb… Örömmel vennénk, ha továbbra is maradnának és a dunavecsei intézményben lévő gyerekeket tudnánk segíteni.
Kovács Péter képviselő, a bizottság elnöke
Megkérdezem a bizottság tagjaitól, hogy ki ért egyet az EFI beszámoló elfogadásával?

A bizottság tagjai 3 igen szavazattal, ellenszavazat nélkül szavaztak.

Kovács Péter képviselő, a bizottság elnöke
A következő a védőnői szolgálat beszámolója.

Dr. Pándi Ottó intézményvezető

A védőnők a kecskeméti oktatókórházhoz tartoznak. A változás nem vehető észre, a rezsitámogatást 58 eFt/hó összeget minden hónapban megfizetnek. Az intézménynél az EGYMI védőnői ellátás maradt csak, ugyanazon a helyen végzik. Felém senki nem jelentett semmilyen problémát az ellátással kapcsolatban. 

Tóth József képviselő, a bizottság tagja

Egy jelentős változást látok a tanácsadási rendszerben, ami heti négy óra volt, most 16-20 órára emelkedett. Ezt az jelenti, hogy a családlátogatások jelentősen lecsökkentek. 

Dr. Pándi Ottó intézményvezető

Én nem tudok változásról, de meg fogom kérdezni és írásban jelezni fogom. 
Kovács Péter képviselő, a bizottság elnöke
Megkérdezem a bizottság tagjaitól, hogy ki ért egyet a védőnői beszámoló elfogadásával?
A bizottság tagjai 3 igen szavazattal, ellenszavazat nélkül szavaztak.

A szavazások eredményeit összegezve a bizottság az alábbi határozatot hozta:

2/2024. (I.31.) E.K.O.SZ. Biz.hat.

Beszámoló az alapellátást biztosító orvosi szolgálatok, valamint a 
szakrendelő szakmai munkájáról










          H a t á r o z a t










1./ Az Egészségügy, Kulturális, Oktatási és Szociális Bizottság megtárgyalta a beszámoló az alapellátást biztosító orvosi szolgálatok munkájáról szóló napirendet és úgy határoz, hogy Dr. Harmos István háziorvos, Dr. Bardócz Emma háziorvos és Zavaczki Renáta (RenDoDental Kft.) ügyvezetőjének beszámolóját elfogadásra javasolja.

2./ A bizottság továbbá úgy határoz, hogy a szakrendelő szakmai beszámolóját (EFI és védőnői beszámolóval együtt - elfogadásra javasolja.

3./ Ezen határozatról értesül:

- Kovács Péter képviselő, a bizottság elnöke

II. Napirend:

4.) Beszámoló az otthoni szakápolásra

       Előterjesztő: Vörös Sándor polgármester
       Előterjesztésért felelős: MPEOCM képviselője 

Kovács Péter képviselő, a bizottság elnöke
Nagyon alaposnak tartom a beszámolót. A házi segítségnyújtás feladatellátását 1 fő telephelyvezető irányításával 63 fő szociális gondozó végzi. Dunavecsén 14 fő gondozó végez gondozói-ápolói tevékenységet. Szociális étkeztetésben 5 fő előírt szakképesítéssel rendelkező asszisztens és 1 fő adminisztrátor látja el a feladatot. 2023. január 1-től 800 Ft/óra térítési díjat állapított valamennyi telephelye vonatkozásában a szociális segítség szolgáltatásra. Személyi gondozás tekintetében a fenntartó 200 Ft/óra térítési díjat vezetett be. Szeretné-e kiegészíteni a beszámolót?
Horváthné Tompai Mária telephelyvezető

Nem, úgy gondolom, hogy elég jól sikerült és elég részletes. Én megköszönni szeretném, hogy a dunavecsei Képviselő-testület mindig kíváncsi, hogy milyen munkát végzünk és egyáltalán mi történik az idősekkel. A kistérségben még soha máshová nem hívtak meg, hogy számoljak be a tevékenységünkről. Örömmel tudok beszámolni és büszke is vagyok az ellátásra Dunavecsén, elég jó színvonalat sikerült létrehoznunk. A beszámolóban látható is volt, hogy az ellátottak nagy száma 80 év feletti. Tényleg azok kapják ezt a szolgáltatást, akinek a legnagyobb szüksége van rá. A fokozatokat a jogszabály határozza meg, a 3-as fokozat az, amely intézményi elhelyezésre is jogosult. A másik két fokozatot látják el nagyobb számban. Ugye már a kettes fokozat is azt jelenti, hogy önellátásra már nem képes.
Vörös Sándor polgármester úr

Korábban már megfogalmazódott bennünk az, hogy nagy szükség lenne bentlakásos intézményi ellátásra a településen. Milyen lehetőséget tudnak Önök ajánlani?
Horváthné Tompai Mária telephelyvezető

Amit mi segíteni tudunk, az olyan ahol nincsen család vagy a család önállóan nem viszi az ügyét az ellátottnak. Ott besegítünk megtalálni, hogy milyen otthonok vannak, milyen nyomtatványokat lehet beadni. Az esetek nagy részében, ahol az ellátottnak, illetve a családnak nincs lehetősége nagyobb összeggel egy magánotthonba elhelyeződjön, ott kicsi az esélye annak, hogy közeli otthonok egyikében is felvételt nyerjen. Óriási várólisták vannak, 80-100 fő a várólista létszáma. 

Vörös Sándor polgármester úr

Tehát, ha lenne nálunk intézmény, akkor egy hét alatt megtelne. 
Horváthné Tompai Mária telephelyvezető

Olyan intézményre lenne szükség, amely nem profitorientált. Aki nem ilyen helyzetben van, sajnos nem emberhez méltó körülmények között éli meg ezt az utolsó egy-kettő évet. 
Kovács Péter képviselő, a bizottság elnöke
Javaslom, hogy fogadjuk el a beszámolót. Megkérdezem a bizottság tagjaitól, hogy van-e további kérdés a napirenddel kapcsolatban?

A bizottság tagjai részéről további kérdés nem merült fel.

Kovács Péter képviselő, a bizottság elnöke
Megkérdezem a bizottság tagjaitól, hogy ki ért egyet a Magyar Pünkösdi Egyház Országos Cigány Misszió Segítő Szolgálat beszámolójának elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

3/2024. (I.31.) E.K.O.SZ. Biz.hat.

Beszámoló az otthoni szakápolásról








    








 H a t á r o z a t

1./ Az Egészségügy, Kulturális, Oktatási és Szociális Bizottság megtárgyalta a beszámoló az otthoni szakápolásról című napirendet és javasolja a Magyar Pünkösdi Egyház Országos Cigánymisszió Segítő Szolgálat beszámolójának elfogadását.

2./ Ezen határozatról értesül:

- Kovács Péter képviselő, a bizottság elnöke

Dr. Harmos István háziorvos

Ismételten szeretném a két praxis nevében kifejezni köszönetemet, az évek óta tartó jó együttműködésért. 
Horváthné Tompai Mária telephelyvezető

Dunavecsét fényezi az is, hogy van belső értékelő rendszere a szolgálatnak. Minden évben van egy gondozó, akinek a munkája kiemelkedő szakmailag és emberileg egy magas szinten van. A hatodik év, amikor egy dunavecsei gondozót jelölünk erre a címre. 

III. Napirend:

       5.   A bölcsőde tavaszi és nyári zárva tartásának megtárgyalása
             Előterjesztő: Vörös Sándor polgármester

    Előterjesztésért felelős: Liptai-Kölesdi Ágnes bölcsődevezető
Kovács Péter képviselő, a bizottság elnöke
A bölcsődevezető kéréssel fordult a testülethez, kéri, hogy az első félévben három alkalommal: március 28-án, április 2-án, április 22-én és a nyáron, július 22-augusztus 9-ig (15 munkanap) tarthasson zárva a bölcsőde. 

Vörös Sándor polgármester úr

A legutóbb az óvoda és a bölcsőde zárvatartásánál volt némi feszültség. Ezért hasonló döntést kellene hozni a két intézmény vonatkozásában. Megjegyzem, nem tudom, hogy lett volna bármikor olyan, hogy a nyár folyamán egyik óvodába sincs ügyelet. 

Tóth József képviselő, a bizottság tagja

Számoltátok, hogyan tudnátok kiadni az összes szabadságot?

Lipai-Kölesdi Ágnes bölcsődevezető

Minden évben van áthozat, még a nyári három hét leállással sem tudjuk kivenni a szabadságokat. A nyári leállás nem 15 nap szabadságot jelent a dolgozónak, mivel tisztasági festés után be kell jönni takarítani, játékokat lemosni. A 15 nap jóformán a gyerekeknek szól. 

Kochné Vadászi Borbála alpolgármester

Nekem alapvetően nem a 15 nappal van a problémám, hanem az egybefüggőségével. 

Vörös Sándor polgármester úr

Én nem fogom javasolna az egybefüggő 15 napot. Azt nézzük meg, hogy az elmúlt 15 évben hány évben voltatok így zárva?

Kochné Vadászi Borbála alpolgármester úr

Az elmúlt években három hétre zárva volt a bölcsőde.

Aranyi János Gábor képviselő úr

Kérdésem, hogy a téli szünetben hány gyermek vette igénybe az óvodát?

Erdős Erika mb. óvodavezető

Hét gyermek.

Aranyi János Gábor képviselő úr

18 gyermek volt felírva, 25 főt szavaztunk meg.

Vörös Sándor polgármester úr

Én kettő hetet javaslok zárvatartani a bölcsődében. Ez ugyanannyi, mint amennyi az óvodavezető kérése volt.

Kovács Péter képviselő, a bizottság elnöke

Az óvodában a két hét mindkettő épületre vonatkozik, a bölcsőde esetében csak egy épületre. 
Aranyi János Gábor képviselő úr

Én azzal egyetértek, hogy ne egybefüggő legyen a bölcsőde zárvatartása, mert a szülőknek ez gondot jelent. 

Tóth József képviselő, a bizottság tagja
Én elfogadom az előterjesztés szerinti zárvatartást. Az a helyzet, hogy a szabadságot is ki kell adni, továbbá a festés utáni takarítást is meg kell oldani. 

Kovács Péter képviselő, a bizottság elnöke

Megkérdezem a bizottság tagjaitól, hogy van-e valakinek kérdése a napirendhez?

A bizottság tagjai részéről kérdés nem merült fel. 

Kovács Péter képviselő, a bizottság elnöke
Megkérdezem a bizottság tagjaitól, hogy ki ért egyet a bölcsődevezető beterjesztésével?

A bizottság tagjai 3 igen szavazattal, ellenszavazat nélkül az alábbi határozatot hozták: 
4/2024. (I.31.) E.K.O.SZ. Biz.hat.

Bölcsőde tavaszi és nyári zárva tartásának megtárgyalása









H a t á r o z a t

1./ Az Egészségügy, Kulturális, Oktatási és Szociális Bizottság úgy határoz, hogy javasol hozzájárulni a Dr. Kolozs Gergely „Tipegő” Bölcsőde tavaszi és nyári zárva tartásához az alábbiak szerint: 2024. március 28. (1 nap), április 2. (1 nap), április 22. (1 nap) és 2024. július 22. - 2024. augusztus 9. (15 nap)
2./ Ezen határozatról értesül:

- Kovács Péter képviselő, a bizottság elnöke

IV. Napirend:
      7. b. Százszorszép Óvoda SZMSZ-nek módosítása
       Előterjesztő: Vörös Sándor polgármester
       Előterjesztésért felelős: Erdős Erika mb. óvodavezető
Kovács Péter képviselő, a bizottság elnöke
Az intézmény szabályzatát végigolvastam és elfogadásra javaslom. 
Kochné Vadászi Borbála alpolgármester 

Elolvastam a szabályzatot, kérlek benneteket, hogy javítsátok ki a „Gyámügyi Hivatal” megnevezést gyámhivatalra vagy írjátok ki a teljes nevét.  
Kovács Péter képviselő, a bizottság elnöke
Megkérdezem a bizottság tagjaitól, hogy ki ért egyet a Százszorszép Óvoda SZMSZ-nek módosításával?

A bizottság tagjai 3 igen szavazattal, ellenszavazat nélkül az alábbi határozatot hozták: 
5/2024. (I.31.) E.K.O.SZ. Biz.hat.

Százszorszép Óvoda SZMSZ-nek módosítása









H a t á r o z a t

1./ Az Egészségügy, Kulturális, Oktatási és Szociális Bizottság úgy határoz, hogy a Százszorszép Óvoda SZMSZ-nek módosítását javasolja elfogadni a képviselő-testület számára.
2./ Ezen határozatról értesül:

- Kovács Péter képviselő, a bizottság elnöke

V. Napirend:
     7. c) Százszorszép Óvoda nyári zárvatartásának megtárgyalása

      Előterjesztő: Vörös Sándor polgármester
      Előterjesztésért felelős: Erdős Erika mb. óvodavezető

Kovács Péter képviselő, a bizottság elnöke
A nyár folyamán mindkettő óvoda épülete működik, felváltva lesznek nyitva és zárva. A Zrínyi utcai I. számú óvoda zárva tartana 2024. 06. 17 – 07. 19-ig, a Honvéd utcai II. sz. óvoda: 2024. 07. 22 – 08. 23-ig. Augusztus 20-a után pedig mindkettő óvoda nyitva lesz, mert kezdődik a következő tanév. Ezen kívül a megnövekedett szabadságok miatt az óvodavezető kéri, hogy mindkettő épület július 22. és augusztus 2. között legyen zárva. Kettő határozati javaslat készült. Megkérdezem a bizottság tagjaitól, hogy melyik javaslatot fogadjuk el? 

Aranyi János Gábor képviselő úr

Ebben az esetben is, a dolgozók bent takarítanak a festés után. Ez a zárvatartás nem azt jelenti, hogy az adott intézményben mindenki szabadságon van. 
Erdős Erika mb. óvodavezető

Azt szeretném mondani, hogy az óvodai ellátás folyamatos, szeptember 1-jétől augusztus 31-ig tart egy nevelési év. Nem vagyunk bezárva egyetlen egy napra sem, csak a két ünnep között. Most kértünk összesen 10 napot, hogy szeretnénk bezárni azért, hogy a dolgozóknak ki tudjuk adni a szabadságaikat. 

Kovács Péter képviselő, a bizottság elnöke
Megkérdezem a bizottság tagjaitól, hogy ki ért egyet a 2. számú határozati javaslattal?

A bizottság tagjai 3 igen szavazattal, ellenszavazat nélkül az alábbi határozatot hozták:

6/2024. (I.31.) E.K.O.SZ. Biz.hat.

Százszorszép Óvoda nyári zárvatartása










          H a t á r o z a t










1./ Az Egészségügy, Kulturális, Oktatási és Szociális Bizottság úgy határoz, hogy a Százszorszép Óvoda nyári zárvatartásához az alábbiak szerint javasol hozzájárulni:

· Zrínyi utcai I. sz. óvoda:      2024. 06. 17. – 2024. 08. 02-ig,

· Honvéd utcai II. sz. óvoda:  2024. 07. 22. – 2024. 08. 23- ig.

2./ Ezen határozatról értesül:

- Kovács Péter képviselő, a bizottság elnöke

VI. Napirend:
       7. d) Egészségügyi Alapellátási körzetekről szóló rendelet módosítása
        Előterjesztő: Vörös Sándor polgármester
        Előterjesztésért felelős: Nagy Erzsébet jegyző

Kovács Péter képviselő, a bizottság elnöke
2023. november 1. napjától az orvosi ügyeleti ellátást Bács-Kiskun Vármegyében is az Országos Mentőszolgálat látja el. A törvény értelmében a háziorvosi, házi gyermekorvosi ügyeleti ellátásra a települési önkormányzat által kötött feladat-ellátási szerződés a hatályát veszti. Dunavecse feladat-ellátási szerződés keretében 2023. október 31. napjáig ellátta a háziorvosi és házi gyermekorvosi ügyeleti tevékenységet Tass, Szalkszentmárton és Apostag Községek területén is. Erre vonatkozóan módosítani szükséges a rendeletünket. Javaslom a rendelet tervezet elfogadását.
Megkérdezem a bizottság tagjaitól, hogy ki ért egyet a rendelet tervezet elfogadásával?
A bizottság tagjai 3 igen szavazattal, ellenszavazat nélkül az alábbi határozatot hozták:

7/2024. (I.31.) E.K.O.SZ. Biz.hat.

Egészségügyi Alapellátási körzetekről szóló rendelet módosítása










          H a t á r o z a t










1./ Az Egészségügy, Kulturális, Oktatási és Szociális Bizottság úgy határoz, hogy az Egészségügyi Alapellátási körzetekről szóló rendelet módosítását javasolja elfogadni.

2./ Ezen határozatról értesül:

- Kovács Péter képviselő, a bizottság elnöke

VII. Napirend:
        7. h) Megállapodás Dunaegyháza községgel fogorvosi ellátással kapcsolatban
         Előterjesztő: Vörös Sándor polgármester
         Előterjesztésért felelős: Nagy Erzsébet jegyző

Kovács Péter képviselő, a bizottság elnöke
2024. április 1-jétől nincs fogorvosi ellátás Dunaegyháza község területén, mivel a tartós helyettesítésre vonatkozó megbízási szerződést a fogorvosi ellátást végző Kft. felmondta. Ezért készült el a megállapodás, melyben a RenDoDental Kft. határozatlan ideig helyettesítési feladatokat látna el Dunaegyházi lakosság részére heti 6,5 óra rendelési idővel. Javaslom a megállapodás elfogadását.
Megkérdezem a bizottság tagjaitól, hogy ki ért egyet a megállapodás elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

8/2024. (I.31.) E.K.O.SZ. Biz.hat.

Megállapodás Dunaegyháza fogászati körzetben 

határozatlan ideig helyettesítési feladatokra








          






          H a t á r o z a t










1./ Az Egészségügy, Kulturális, Oktatási és Szociális Bizottság úgy határoz, hogy Dunaegyháza fogászati körzetben határozatlan ideig történő helyettesítési feladatokra javasolja a megállapodás aláírását. 

2./ Ezen határozatról értesül:

- Kovács Péter képviselő, a bizottság elnöke

Nyílt ülés keretében több napirend nem volt, a bizottság elnöke megköszönte a megjelenést a bizottsági tagok munkáját, majd az ülést 1358-kor bezárta.
Kmft.

      Kovács Péter


                                Sándor Zsombor
                    Képviselő                                                        
            Képviselő  

                a bizottság elnöke                                                   a bizottság elnökhelyettes

